《酬梁芝三吏部》
清代·袁佑

角巾独买碧山居，人羡山公启事余。词赋近题梁苑雪，音书远寄汴河鱼。

几年帝里轻回驭，何日王门敢曳裾。见说莺啼曾有约，片帆春雨到衡庐。

作者简介：直隶东明人，字杜少，号霁轩。康熙十一年拔贡，官内阁中书。十八年，召试博学鸿儒，授翰林院编修。迁中允。所撰《诗》、《礼》、《左》、《史》、《老》、《庄》、《荀》、《杨》、《离骚》、《杜诗》注释皆散佚，存门人所刻《霁轩诗钞》。